EkBass/fiwiki-20250220-pages-articles huggingface dataset:
Oscar Ustari

Oscar Alfredo Ustari (s. 3. heinäkuuta 1986 América, Buenos Airesin maakunta, Argentiina) on argentiinalainen jalkapallomaalivahti. == Ura == === Seurajoukkueet === Ustari aloitti uransa Argentiinan pääsarjan Primera Divisiónin Independientessä, jonka pelaavaan kokoonpanoon hän nousi vuonna 2005. Kesällä 2007 hän siirtyi Espanjan pääsarjaan Primera Divisióniin Getafen joukkueeseen. Getafe maksoi Ustarista kuuden miljoonan euron siirtokorvauksen, joka oli seuran ennätys.Papeleta para Óscar Ustari Marca. Viitattu 30.7.2007. Getafessa Ustari debytoi 2–1-tappioon päättyneessä sarjaottelussa Valenciaa vastaan 26. syyskuuta 2007,Ficha del jugador LFP. Viitattu 30.7.2008. mutta päävastuun kauden 2007–2008 sarjapeleissä kantoi joukkueen toinen argentiinalaismaalivahti Roberto Abbondanzieri. UEFA Cupin lohkovaiheessa ja pudotuspeleissä kaksikko jakoi peliajan puoliksi joukkueen yltäessä puolivälieriin.Advocaat enjoys an all-time high UEFA. Viitattu 5.9.2008. Espanjan cupissa Copa del Reyssä Ustari toimi joukkueensa ykkösmaalivahtina. Getafe ylsi kilpailun loppuotteluun, jossa Valencia oli kuitenkin parempi maalein 3–1.Campeón de la Copa del Rey 2008 Marca. Viitattu 5.9.2008. Syyskuussa 2008 Ustari jätettiin ilman Getafen edustusjoukkueen pelinumeroa olympialaisissa sattuneen vakavan loukkaantumisen vuoksi. Hänen aiemmin käyttämänsä numero 1 annettiin Valladolidista lainalle hankitulle Jacobolle. Vuonna 2012 Ustari siirtyi Argentiinan pääsarjassa Primera Divisiónissa pelaavaan Boca Juniorsiin. === Maajoukkueet === Argentiinan maajoukkueessa Ustari teki debyyttinsä Norjaa vastaan 22. elokuuta 2006. Hän oli vuoden 2006 MM-kilpailuissa Argentiinan kolmosmaalivahtina. Ustari on pelannut useita otteluita myös Argentiinan juniorimaajoukkueissa. Hän pelasi ykkösmaalivahtina Argentiinan yltäessä alle 17-vuotiaiden MM-kilpailuissa pronssille vuonna 2003 ja voittaessa nuorten maailmanmestaruuden vuonna 2005.FIFA Player Statistics FIFA. Viitattu 5.9.2008. Elokuussa 2008 Ustari kuului kultaa voittaneeseen Argentiinan joukkueeseen Pekingin olympialaisissa. Hänen turnauksensa katkesi kuitenkin jo puolivälierävaiheessa Alankomaita vastaan pelatussa ottelussa tapahtuneeseen loukkaantumiseen, jonka odotetaan pitävän hänet sivussa pelikentiltä kahdeksan kuukauden ajan. Hän loukkasi vasemman polvensa nivelsiteet vaarattoman näköisessä tilanteessa nappulakengän tarttuessa nurmeen kiinni.Ustari estará ocho meses de baja por una rotura de ligamentos Marca. Viitattu 5.9.2008. == Saavutukset == * Alle 17-vuotiaiden maailmanmestaruuspronssi: 2003 * Nuorten maailmanmestaruus: 2005 * Olympiakulta: 2008 == Lähteet == == Aiheesta muualla == * Ustari Getafe CF:n sivustolla * Ustari La Ligan sivustolla * Ustari Football Database -sivustolla * Ustari National Football Teams -sivustolla * Ustari Transfermarkt-sivustolla Luokka:Argentiinalaiset jalkapallomaalivahdit Luokka:Argentiinalaiset olympiavoittajat Luokka:Vuonna 1986 syntyneet Luokka:Elävät henkilöt
Chrysler Aspen

Chrysler Aspen oli DaimlerChryslerin valmistama täysikokoinen SUV. Auto esiteltiin mallivuodelle 2007. Ensiesittely tapahtui Detroitissa tammikuussa 2006. Mallin valmistus loppui 2009 syksyllä. == Yleistä == Auton tuotanto aloitettiin elokuussa Newarkin tuotantolaitoksessa, Delawaressa. Autoa valmistetaan samalla tuotantolinjalla kuin Dodge Durangoa. Aspenin myötä tehdas siirtyi Chrysler Groupin ns. Flexible Manufacturing Strategyn (FMS) noudattamiseen, jonka myötä on tarkoitus valmistaa autoja laadukkaammin, nopeammin ja alhaisemmin kustannuksin. Aspen on hiihtokeskus USA:ssa. == Moottorit == Nelivetoisen Aspenin moottorivaihtoehtoina on 4,7-litrainen Chryslerin valmistama Powertech-moottori ja 5,7-litrainen HEMI. * 4.7 Magnum V8, 4701 cm3, 175 kW (230 hv), 400 Nm * 5.7 HEMI V8 == Aiheesta muualla == Aspen Luokka:J-segmentin autot Luokka:2000-vuosikymmenen autot
Women in Uniform

Women in Uniform oli Iron Maidenin kolmas singlejulkaisu ja viimeinen, jolla soitti kitaristi Dennis Stratton. Se julkaistiin 17. lokakuuta 1980, mutta kappaletta ei ole Pohjois-Amerikassa julkaistu ainoankaan albumin yhteydessä. Kappale on lainattu australialaisyhtye Skyhooksilta, joka levytti sen vuonna 1978. "Women in Uniform" oli kuitenkin kahdeksas raita harvinaisessa Killers- albumin 11 raitaa sisältävässä painoksessa, joka oli jonkin aikaa saatavilla Britanniassa ja Australiassa. Killers-albumin vuoden 1995 uudelleenjulkaisussa kappale oli erillisellä bonus-CD:llä. Singlen kannessa esiintyy Margaret Thatcher sotilaspuvussa kädessään Sterling-konepistooli, Thatcher on valmistautunut kostamaan Eddielle. Tämän kuvituksen tarkoituksena oli lepyttää niitä ihmisiä, jotka loukkaantuivat yhtyeen edellisen singlen, Sanctuaryn kannesta, jossa Eddie oli murhannut Thatcherin. == Kappaleet == === UK 7" ja 12" === # (Skyhooks-cover) # # vain 12'' === Saksan 12" === # (Skyhooks-cover) # # == Kokoonpano == *Paul Di'Anno – laulu *Dave Murray – kitara *Dennis Stratton – kitara, taustalaulu *Steve Harris – bassokitara, taustalaulu *Clive Burr – rummut Luokka:Iron Maidenin kappaleet Luokka:Vuoden 1980 kappaleet
Dodge Dynasty

Dodge Dynasty on etuvetoinen keskikokoinen sedan, joka julkaistiin vuonna 1987 mallivuodeksi 1988. Auton sisarmalli on Chrysler New Yorker, molemmat mallit rakennettiin Chryslerin C-pohjalevylle. Autoa myytiin Kanadassa nimellä Chrysler Dynasty. Kaikki Dynastyt on valmistettu Belvideressä, Illinoisissa. Tuotannon loppuessa vuonna 1993 tehdas uudistettiin valmistamaan Dodge Neoneita. == Moottorit == 3,3-litrainen V6-moottori on saatavana ainoastaan Chryslerin elektronisesti ohjatun nelivaihteisen automaattivaihteiston, A604, kanssa. *2.5 (K14) *3.0 (2972 cm3) (Mitsubishi 6G72) - 141 hv @ 5000 r/min, 232 Nm @ 2800 r/min *3.3 (3301 cm3) (EGA) - 147 hv @ 4800 r/min, 248 Nm @ 3600 r/min (1990-1993) == Mitat == *Pituus: 4 880 mm *Leveys: 1 750 mm *Korkeus: 1 362 mm *Akseliväli: 2 654 mm Dynasty Luokka:Mid-size-luokan autot Luokka:1980-luvun autot Luokka:1990-luvun autot
Dodge Intrepid

Dodge Intrepid on suuri neliovinen sedan. Se on mekaanisesti yhtäläinen seuraavien sedan-mallien kanssa: Chrysler Concorde, Chrysler LHS, Chrysler New Yorker ja Eagle Vision. Autoa myytiin Kanadassa nimellä Chrysler Intrepid. Intrepidin korvasi Dodge Charger == Dodge Intrepid mk1 (1993–1997) == *3.3 L EGA V6 *3.5 L EGJ V6, 214 hv == Dodge Intrepid mk2 (1998–2004) == *2.7 L EER V6, 203 hv *3.2 L V6 225 *3.5 L EGJ V6, 244 hv (R/T) *3.5 L EGJ V6, 250 hv (SXT, 2003–) == Aiheesta muualla == Intrepid Luokka:E-segmentin autot Luokka:Full-size-luokan autot Luokka:1990-luvun autot Luokka:2000-vuosikymmenen autot
Chrysler New Yorker

Chrysler New Yorker on Chryslerin täysikokoinen edustusluokan auto, jota valmistettiin vuosina 1936–1996. New Yorkerin korvasi Chryslerin mallistossa Chrysler 300M. ==Presidentti Kekkosen New Yorker 1963== Tasavallan presidentti Urho Kekkosen uudeksi virka-autoksi hankittiin vuonna 1963 Chrysler New Yorker. Autoa pidennettiin ruotsalaisella Heinelin koritehtaalla 70 senttimetrillä, jolloin sen paino lisääntyi noin tonnilla. Muutostyössä kuljettajan osasto erotettiin matkustamosta välilasilla. Auton varusteisiin kuuluivat painonapeilla toimiva automaattivaihteisto, sähköisesti säädettävät lasit, kaksikaiuttiminen radio, kolme lukuvaloa ja yhdistetty savukkeensytytin-tuhkakuppi. Matkustamossa oli oma lämmityslaite.Kimmo Levä (toim.): Pyörillä kuormat kulkevat: Mobilia-vuosikirja 1996, s. 78. Kangasala: Vehoniemen Automuseosäätiö, 1996. Tammikuussa 1972 auto siirrettiin puolustusvoimien käyttöön Kaartin pataljoonaan rekisteritunnuksella SA-42 ja poistettiin "käyttöön sopimattomana" vuonna 1979. Nykyisin auto kuuluu Mobilia-tieliikennemuseon kokoelmiin.Kimmo Levä (toim.): SA-Int – auto sodassa ja rauhassa: Mobilia-vuosikirja 2007, s. 45. Kangasala: Mobilia-säätiö, 2007. ==Presidentti Kekkosen New Yorker 1972== pienoiskuva|Chrysler New Yorker 1976|273x273px Suomen tasavallan presidentti Urho Kekkonen sai vuonna 1972 virka-autokseen ruotsalaiskonepajassa 76 senttimetriä pidennetyn Chrysler New Yorkerin, jossa on 7,8 litran V8-moottori ja automaattivaihteisto. Auto varustettiin kahdella C-kasettia käyttävällä nauhurilla, toinen sanelukäyttöön ja toinen stereofonisen musiikin kuunteluun. Viiden hengen matkustamon varusteisiin kuuluvat myös tuolloin harvinaiset rullaturvavyöt ja kokolattiamatto sekä sikarinsytytin ja lukuvalo, mutta ei televisiota eikä baarikaappia. Helsingin Sanomat teki auton luovutuksen aikoihin samalle sivulle jutun myös Yhdysvaltain presidentti Richard Nixonille tilatusta luodinkestävästä Lincolnista ja laski sen maksavan yli 15 kertaa sen minkä Suomen presidentin auto. Viimeisinä vuosinaan Chrysler ehti palvella myös Urho Kekkosen seuraajaksi vuonna 1982 valittua Mauno Koivistoa. Chrysler New Yorkerin tilalle hankittiin vuonna 1985 Cadillac.Kimmo Levä (toim.): Pyörillä kuormat kulkevat: Mobilia-vuosikirja 1996, s. 81. Kangasala: Vehoniemen automuseosäätiö, 1996. Vuonna 2017 presidentin entinen New Yorker oli lahtelaisen Klaus Lindholmin omistuksessa 74 000 kilometriä ajettuna. == 1994–1996 == === Moottorit === V6-moottori edessä pitkittäin. *3.5 V6 3518 cm3 \- 155 kW (211 hv) @5850 r/min, 302 Nm @3350 r/min === Mitat === *Pituus: 5268 mm *Leveys: 1891 mm *Korkeus: 1419 mm *Akseliväli: 2870 mm *Raideleveys e/t: 1574 mm *Omamassa: 1730 kg == Lähteet == == Aiheesta muualla == New Yorker Luokka:Full-size-luokan autot Luokka:E-segmentin autot Luokka:1930-luvun autot Luokka:1940-luvun autot Luokka:1950-luvun autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot
Snellin laki

Snellin laki (myös Snelliuksen laki) eli taittumislaki kuvaa valon taittumista kahden aineen rajapinnalla. Laki on nimetty yhden keksijänsä Willebrord Snelliuksen mukaan. Matemaattisesti taittumislaki voidaan esittää :\frac{\sin \alpha}{\sin \beta} =\frac{n_\mathrm{B}}{n_\mathrm{A}}= n_\mathrm{AB}, missä *\alpha on tulokulma (aineesta A aineeseen B), *\beta on taitekulma ja *n_\mathrm{AB} on aineparille A ja B ominainen rajapinnan taitesuhde, joka riippuu jonkin verran valon taajuudesta. Taitesuhde on aineiden B ja A taitekerrointen suhde. Taittumislakia voi käyttää kummin päin vain. Valo voi tulla myös aineesta B aineeseen A, jolloin valo siis kulkee täsmälleen samaa reittiä mutta vain eri suuntaan. Taitesuhteille pätee n_\mathrm{AB} = 1/n_\mathrm{BA}. Tietyillä tulokulman arvoilla voi tapahtua kokonaisheijastus, kun valo tulee optisesti tiheämmästä aineesta optisesti harvempaan (eli taitekulma on suurempi kuin tulokulma). Kokonaisheijastuksen rajakulma saavutetaan, kun taitekulma lähestyy 90 astetta. Tällöin sini taitekulmasta on tasan yksi ja rajakulma voidaan laskea lausekkeesta :\sin \alpha = n_\mathrm{AB}. Mittaamalla kokonaisheijastuksen rajakulma voidaan siis selvittää taitesuhde n_\mathrm{AB}. Eri taajuuksiselle valolle pinnan taitesuhde on eri, joten esimerkiksi näkyvän valon alueella kokonaisheijastus voi tapahtua lasista ilmaan mennessä, mutta röntgenalueella kokonaisheijastus voikin tapahtua vain ilmasta lasiin mennessä. ==Lähteet== * Luokka:Optiikka Luokka:Fysiikan lait
Chrysler Pacifica

Chrysler Pacifica on DaimlerChryslerin keskikokoinen crossover-SUV joka käyttää samaa pohjalevyä Chryslerin tila-autojen kanssa. Malli esiteltiin vuonna 2004 ja se on tehty Chrysler Citadel -konseptiauton pohjalta. Chryslerin mukaan Pacifica on Sports Tourer. Malli valmistetaan Kanadan Ontariossa, Windsorissa Chrysler Town & Countryn ja Dodge Grand Caravanin kanssa. Auton on suunnitellut Freeman Thomas. == Kehitys == Vuonna 2006 markkinoille tuli Limited-malli ilman nelivetoa. Vuonna 2007 uudeksi moottorivaihtoehdoksi tuli Chryslerin 4,0-litrainen V6, samalla auto sai kevyen kasvojenkohotuksen, jossa tuli muun muassa uudet etuvalot. Mallin valmistus loppui vuonna 2008. == Moottorit == Vaihteistona on nelivaihteinen tai kuusivaihteinen automaatti. *3.5 (EGJ) *3.8 (EGH) *4.0 == Aiheesta muualla == Pacifica Luokka:J-segmentin autot Luokka:2000-vuosikymmenen autot
Lasse Laukkanen

Lasse Laukkanen (s. 8. toukokuuta 1956 Haapajärvi) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 169. Laukkanen on toiminut SM-liiga-joukkue Ilveksen huoltajana 1970-luvulta asti. Hän on myös työskennellyt huoltajana muun muassa 18-vuotiaiden maajoukkueessa. Vuonna 1995 perustetun SM-liigan huoltajien yhdistyksen puheenjohtajana Laukkanen on toiminut alusta saakka. Lasse Laukkasen uraan perehtyvä kirja Tuntematon Huoltaja julkaistiin vuonna 2020. Kesäkuussa 2023 Laukkaselle myönnettiin Vuoden kiekkoteko -palkinto. ==Lähteet== Luokka:Suomalaiset jääkiekkohuoltajat Luokka:Vuonna 1956 syntyneet Luokka:Elävät henkilöt
Plymouth Prowler

Plymouth Prowler on retrotyylinen urheiluauto, jota valmistettiin Shadysidessä, Ohiossa. Auto muistuttaa 30-luvun hotrodeja, mutta sen voimansiirto oli peräisin Chryslerin LH-autoista. Moottori on 253 hevosvoimainen 3,5 l V6, joka on auton erikoisen muotoisessa keulassa, auto on nimittäin ylhäältä katsottuna lähes kolmion muotoinen. Vaihteistona on 4-vaihteinen automaatti. Viimeiset autot myytiin vuonna 2002 Chrysler- merkillä. == Kori == Osa Prowlerin korista on tehty alumiinista, etulokasuojat ovat irrallaan korista renkaiden päällä. Prowler suunniteltiin, kun Chryslerin insinööreille annettiin vapaat kädet suunnitella mitä tahansa, mikä kuvaisi sanoja "hot rod" ja "sportster". == Moottori == *3518 cm3 V6 SOHC 24V, 217 hv (159 kW) @5850 r/min, 300 Nm @3100 r/min (1997-98) *3518 cm3 V6 SOHC 24V, 256 hv (189 kW) @6400 r/min, 346 Nm @3950 r/min (1999-) == Mitat == *Akseliväli: 2878 mm *Raideleveys (etu/taka mm): 1580/1613 mm *Pituus: 4199 mm *Leveys: 1943 mm *Korkeus: 1293 mm *Omamassa: 1287 kg == Värit == *Purple Metallic (vuonna 1997 ainoa väri) *Yellow Clear Coat *Black Clear Coat *Red Clear Coat *Woodward Edition (Two-tone Black/Red) *Silver Metallic *Black Tie Edition (Two-tone Black/Silver) *Orange Pearl Coat *Midnight Blue Pearl Coat - Mulholland Edition *Inca Gold Pearl Coat *Deep Candy Red Pearl Coat *High Voltage Blue Pearl Coat - Conner Avenue Edition == Pienoismalli == Auton tullessa myyntiin siitä tehtiin pienoismalli ametistista. Pienoismallissa oli jalokiviä 9.600 karaatin edestä, sekä jonkin verran valkokultaa. ==Aiheesta muualla== Prowler Luokka:1990-luvun autot Luokka:2000-vuosikymmenen autot
Arvi Tuomi

Leo Robert Arvid Tuomi (vuoteen 1906 Bergström, 13. maaliskuuta 1893 Helsinki – 13. tammikuuta 1951 Helsinki) oli suomalainen näyttelijä ja teatterinjohtaja. Hänen ensimmäinen elokuvatyönsä Juhla meren rannalla on vuodelta 1929. Aktiivinen elokuvaura ajoittuu vuosiin 1939–1950, jolloin hän oli lähinnä sivuosissa lähes 50 elokuvassa. Tuomen suurin rooli oli toinen miespääosa Nyrki Tapiovaaran komediassa Kaksi Vihtoria vuonna 1939. Elokuvassa Linnaisten vihreä kamari hänet nähdään hovimestari Holmingina. Aleksis Kiven elämästä kertovassa elokuvassa ”Minä elän” hän näyttelee Zacharias Topeliusta, samoin kuin pari vuotta aiemmin tehdyssä fiktiivisessä Fredrik Pacius- elämäkertaelokuvassa Ballaadi. Vuonna 1941 Tuomi oli toisena ohjaajana elokuvassa Viimeinen vieras. Arvi Tuomi toimi Porin Työväen Teatterin johtajana 1924–1925 sekä Viipurin Työväen Teatterin johtajana 1926–1938. Hänen aviopuolisonsa oli näyttelijä Santa Tuomi. Sekä Arvi että Santa Tuomi nähdään vuonna 1943 valmistuneessa elokuvassa Miehen kunnia. Muista Tuomen elokuvista mainittakoon Rikas tyttö (1939), Valkoiset ruusut (1943), Neiti Tuittupää (1943), Pikajuna pohjoiseen ja Amor hoi! (1950). Arvi ja Santa Tuomen poika Rauli Tuomi ja tytär Liisa Tuomi olivat myös näyttelijöitä. Arvi Tuomen veli oli näyttelijä Valter Tuomi ja sisar Emmi Jurkka. == Lähteet == *Siiri ja Kaarlo, Kari Uusitalo ja Edita Publishing 2002 (ISBN 951-37-3690-3) *Elonet == Aiheesta muualla == * Luokka:Suomalaiset elokuvaohjaajat Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1893 syntyneet Luokka:Vuonna 1951 kuolleet
Chiyo-Kenchōguchin metroasema

Chiyo-Kenchōguchin metroasema () on Fukuokan kaupungin Hakata-kun suuralueella sijaitseva metroasema. Chiyo-Kenchōguchin asema kolmas asema Hakozaki- linjalla. Asema on avattu 27. huhtikuuta 1984. Aseman lähistöllä sijaitsevat muun muassa: * Fukuokan prefektuurin hallituksen rakennus * Fukuokan prefektuurin hallinnon kokoushalli * Higashin puisto * Fukuokan kansalaisliikuntahalli * Fukuokan lääketieteellinen koulu * Saibugasin toimisto * Tōka-Ebisun temppeli ==Aiheesta muualla== * Chiyo-Kenchōguchi - aseman sivut Luokka:Hakozaki-linja
Chrysler PT Cruiser

Chrysler PT Cruiser on nostalgisesti muotoiltu tila-auto ja se kuuluu niihin Chrysler-malleihin, joita myydään myös Euroopassa. Chryslerillä on jopa tarjolla PT Cruiseriin myös dieselmoottori vain eurooppalaisia markkinoita varten. Chryslerin jouduttua monien muiden autonvalmistajien tavoin taloudellisiin vaikeuksiin vuosien 2008–2009 aikana, se ryhtyi etsimään säästökohteita ja karsimaan mallistoaan. Tämän johdosta Chrysler tammikuussa 2009 ilmoitti lakkauttavansa PT Cruiserin tuotannon. PT Cruiseria saa myös avoversiona. Vuoden 2002 Euro NCAP -kolaritestistä PT Cruiser sai tulokseksi kolme tähteä viidestä. *2,4 Turbo 2003-2005 Euroopassa, ei saatavilla USA:ssa, 164 kW, 332 Nm *2,4 2000-03 vain USA:ssa, 105 kW, 208 Nm, 2004 myös Euroopan markkinoille *2,0 Euroopassa vuosina 2000–2003, mallista riippuen 100-104 kW, 188 Nm *1,6 Euroopassa vuosina 2002–2004 *2,2 CRD Euroopassa vuodesta 2002, Mercedes-Benzin valmistama dieselmoottori, 300 Nm, 89 kW (121 hv), vuodesta 2006 110 kW (150 hv) == Galleria == Tiedosto:Chrysler PT Cruiser.jpg|vm. 2006 Chrysler PT Cruiser Tiedosto:Chrysler-PT-Cruiser.jpg|2000-2005 PT Cruiser Tiedosto:2005-Chrysler-PT-Cruiser-convertible.jpg|2005 PT Cruiser Cabrio Tiedosto:Chrysler PT Cruiser Convertible 2006 USA.JPG|2006 Cruiser Cabrio == Lähteet == == Aiheesta muualla == PT Cruiser Luokka:C-segmentin autot Luokka:2000-vuosikymmenen autot Luokka:2010-luvun autot
Peräruiske

Peräruiske on toimenpide, jossa ruiskutetaan lääkeainetta peräsuoleen. Peräsuolesta lääke imeytyy verenkiertoon tehokkaasti limakalvojen kautta. == Katso myös == * Suolihuuhtelu * Peräpuikko * Ulosteensiirto Luokka:Lääketieteelliset hoidot Luokka:BDSM Luokka:Seulonnan keskeiset artikkelit
Santa Tuomi

Santa Valborg Tuomi (o.s. Roth; 30. toukokuuta 1897 Porvoo – 23. huhtikuuta 1975 Helsinki) oli suomalainen näyttelijä. Hän näytteli muun muassa Oulun Työväen Näyttämöllä, Helsingin Työväen Teatterissa ja Viipurin Näyttämöllä. Viipurin Työväen Teatterissa hänellä oli pääosa näytelmässä Häitten jälkeen ja Biancan rooli Othellossa syyskaudella 1926. Kevätkaudella 1928 Tuomi oli mukana muun muassa Franz Schubertin laulunäytelmässä Wieniläistyttöjä. Helsingin Työväen Teatterissa 6. joulukuuta 1942 juhlaensi-iltansa saaneessa näytelmässä Pohjalaisia hän toimi ohjaajana. Santa Tuomi sekä hänen puolisonsa Arvi Tuomi esiintyvät vuonna 1943 valmistuneessa elokuvassa Miehen kunnia. == Lähteet == * Kari Uusitalo: Siiri ja Kaarlo. Edita, 2002. ISBN 951-37-3690-3. * Elonet == Aiheesta muualla == * Luokka:Suomalaiset teatterinäyttelijät Luokka:Vuonna 1897 syntyneet Luokka:Vuonna 1975 kuolleet
Chrysler Royal

Chrysler Royal oli Chryslerin vuosina 1937–1942 ja 1946–1950 valmistama automalli. Royal oli perusmallin Chrysler tuotantokautensa aikana, eli se oli malliston halvin. == Moottorit == Royalin moottorit ovat 6-sylinterisiä sivuventtiilimoottoreita. *4.0 (3957 cm3) - 100 hv @ 3600 r/min *4.1 (4105 cm3) - 114 hv @ 3600 r/min == Mitat == *Pituus: 5105-5353 mm *Akseliväli: 3023-3086 mm *Maavara: 223 mm == Aiheesta muualla == Royal Luokka:Full-size- luokan autot Luokka:1930-luvun autot Luokka:1940-luvun autot Luokka:1950-luvun autot
Ämmässuon jätteenkäsittelykeskus

Ämmässuon ekoteollisuuskeskus on kiertotalouteen (jätteenkäsittelyyn ja kierrätykseen) erikoistunut Helsingin seudun ympäristöpalvelujen (HSY) omistama alue Espoon Ämmässuon kaupunginosassa. Alue sijaitsee Espoon länsiosassa noin 25 kilometrin päässä Helsingin keskustasta ja ulottuu myös Kirkkonummen puolelle. Alueelle tuleva liikenne kulkee pääosin Turunväylää (valtatie 1) Histansolmun eritasoliittymästä. Jätteenkäsittelykeskusta hallinnoi HSY (vuoden 2009 loppuun asti YTV) vastaanottaen pääkaupunkiseudun yli miljoonan asukkaan ja 50 000 yrityksen jätteet. Toimintansa laitos aloitti vuonna 1987. Ämmässuon uusi kaatopaikka-alue otettiin käyttöön marraskuussa 2007. Ämmässuon jätteenkäsittelykeskuksen yhteydessä sijaitseva kaatopaikka on Pohjoismaiden suurin kaatopaikka. (archive.org) Kaatopaikan osa-alueilla on kaksi nimeä: Iso Ämmässuo ja Vähä Ämmässuo. Kaatopaikan sen lähialueen asukkaille aiheuttamien mahdollisten terveyshaittojen selvittämisestä tehtiin valtuustoaloite Espoossa vuonna 2006. Vuonna 2007 kaikki alle puolentoista kilometrin sisällä asuvat kokivat ainakin jonkin verran häiritsevää hajua. Haju koettiin häiritseväksi vielä viiden kilometrin päässäkin. Laitosalueen vieressä, sen pohjoispuolella sijaitsee myös Kolmperän motocrossrata. == Katso myös == * Vantaan jätevoimala == Lähteet == == Aiheesta muualla == * Ämmässuon ekoteollisuuskeskus * Ekomo-kiertotalousyhteistyö Luokka:Espoon rakennukset ja rakennelmat Luokka:Kaatopaikat ja jäteasemat Luokka:Jätehuolto Suomessa Luokka:Ämmässuo
Aršak I

Aršak I () oli Iberian kuningaskunnan eli Kartlin kuningas Artašesiani- dynastiasta vuosina 90–78 eaa. Hänet tunnetaan ainoastaan keskiaikaisista georgialaisista kronikoista. Aršak oli Armenian kuninkaan poika. Hänen isänään on pidetty Artavazd I:stä (hallitsi noin 161–123 eaa. ja myöhemmin). Kronikoiden mukaan aateliset kapinoivat Iberian Parnavaziani-dynastian kuningas Parnadžomia vastaan, minkä jälkeen Aršak nostettiin valtaistuimelle. Kapinalliset oikeuttivat valintansa painottamalla sitä, että hän oli naimisissa Parnavaziani-dynastian prinsessan, luultavasti Parnadžomin sisaren kanssa. Kertomus Aršakin hallituskaudesta on huomattavan lyhyt: siinä kerrotaan ainoastaan hänen valtakautensa sujuneen ilman suurempia ongelmia ja että hän vahvisti Tsundan kaupungin linnoituksia Džavakhetissa. == Lähteet == Luokka:Georgian kuninkaat Luokka:Ennen ajanlaskun alkua syntyneet Luokka:Vuonna 78 eaa. kuolleet
Ihmiskunnan ainoa toivo

Ihmiskunnan ainoa toivo (IAT) on vuonna 1999 perustettu lyhytelokuvaryhmä, joka toimii pääkaupunkiseudulla. Sen tunnetuimpia elokuvia ovat eri festivaaleilla palkitut Punainen muovipussi, Normaaliperusviiva, Emma, Hyppy ja lastenelokuva Poika ja vesi sekä Apulannan musiikkivideo Jumala. Harrastajapiireissä Ihmiskunnan ainoa toivo on tunnettu findie-valtavirrasta poikkeavasta tuotannosta, jota on luonnehdittu yleensä kokeelliseksi elokuvaksi tai draamaksi. Elokuvien toistuvia teemoja ovat perhe- ja parisuhteet, matkat ja ajan kuluminen. Ryhmän perustaja Ismo Kiesiläinen on ohjannut ryhmän kaikki elokuvat. == Tuotantoa == *Metsässä haukkuu koira, 2022, (15') *Kosketuksia, 2021 (9') *Kaivo aavikolla (Edu Kettunen), 2022 (5') *Punainen muovipussi, 2019 (13') *Pianotrio nro 1, 2014 (16') *The Boy with the Eternal Truths, 2011 (12') * Seikkailu, 2011 (54') * Joonatanin evankeliumi, 2008 (53') * Normaaliperusviiva, 2007 (26') * Emma, 2005 (20') * Meitä on käsiteltävä varovasti, 2004 (3') * Poika ja vesi, 2003 (19') * Mun nimi oli ennen Tiina, 2003 (35') * Jumala (Apulanta), 2003 (4') * Rannalla, 2002 (19') * Tekohengitystä, 2001 (9') * Kaikki on hyvin, 2001 (18') * Enkeli, 2000 (7') * Ensimmäinen, 2000 (25') * Matkaseura, 2000 (5') * Hyppy, 2000 (3') * Sokeri, 1999 (12') * Elokuvissa, 1999 (7') * Metsä ei vastaa, 1999 == Aiheesta muualla == * Ihmiskunnan ainoa toivon Internet-sivut * Ryhmän elokuvia Elonetissä Luokka:Suomalaiset elokuvayhtiöt
Natalia Avelon

Natalia Avelon (s. 29. maaliskuuta 1980 Wrocław, Puola) on saksalais- puolalainen näyttelijä ja laulaja. Hän muutti perheensä kanssa Puolasta Saksaan Ettlingeniin ollessaan vielä lapsi. Vuonna 2007 Natalia näytteli Uschi Obermaieria Achim Bornhakin elokuvassa Das Wilde Leben. Hän duetoi kyseisen elokuvan soundtrackilla Nancy Sinatran sekä Lee Hazlewoodin kappaleen Summer Wine laulaja Ville Valon kanssa. Kappaleesta on tehty myös musiikkivideo. ==Tuotanto== ===Elokuvat=== *Das Wilde Leben (2007) – Uschi Obermaier *Der Schuh des Manitu (2001) – Uschi teini-ikäisenä *Far Cry (elokuva) (2008) - Katja Chernov ===Lyhytelokuvat=== *Der weiße Hirsch (2002) - Lola ===Televisioelokuvat=== *Prinz und Paparazzi (2005) *Der Club der grünen Witwen (2001) – Kerstin Riemer ===Televisiosarjat=== *Kahden keikka – Die schöne Tote (2005) – Dunja *Bewegte Männer – Die Oberweitenreform (2005) – Jenny *Der Bulle von Tölz – Süsse Versuchung (2003) – Verkäuferin *Rosa Roth – Geschlossene Gesellschaft (2002) – Simone *Zwei Engel auf Streife – Wodka auf Ex (2002) – Tatjana ==Aiheesta muualla== * Luokka:Puolalaiset näyttelijät Luokka:Puolalaiset laulajat Luokka:Vuonna 1980 syntyneet Luokka:Elävät henkilöt
Jolt Cola

Jolt Cola oli kasvisuutejuoma, jossa oli virvoitusjuomaksi korkea kofeiinipitoisuus (20 mg/100 ml), minkä takia sitä ei suositeltu lapsille, raskaana oleville tai kofeiiniherkille henkilöille. Useissa energiajuomissa on kuitenkin puolet enemmän kofeiinia. Virvoitusjuoman käyttösuositus on enintään neljä tölkkiä päivässä (330ml). Jolt Colaa tuotiin Suomeen Hollannista ja tyhjästä tölkistä saa pantin keräyspisteissä. Jolt Colan pohjalta keksittiin Simpsoneiden kolajuoma, Buzz Cola. == Ainekset == * vesi * hiilihappo * sokeri * väri (E150D) * happamuudensäätöaine (E338) * kofeiini * sitruunahappo * luontainen aromi == Aiheesta muualla == * Jolt Colan viralliset sivut Luokka:Kolajuomat Luokka:Energiajuomamerkit
Bakteremia

Bakteremia tarkoittaa tilaa, jolloin veressä on tavattavissa bakteerikylvöä. Verisolut tuhoavat bakteerit yleensä nopeasti, joten bakteremia on tavallisesti merkkinä jostain vakavasta sairaudesta kuten keuhkokuumeesta tai aivokalvontulehduksesta. Joskus myös esimerkiksi virtsatietulehdus voi aiheuttaa bakteremian. Veri on liikkuva nestemäinen kudos, ja bakteerit voivat sen mukana kulkeutua uusiin kohteisiin aiheuttamaan esimerkiksi märkäpesäkkeitä. Bakteereja voi etsiä verestä veriviljelyn avulla. Bakteereja voidaan tavata verestä myös sattumalöydöksenä, joka tarkoittaa myös bakteremiaa. Mikäli bakteremia esiintyy kuumeilun tai huonovointisuuden yhteydessä on kyseessä sepsis. ==Lähteet== Luokka:Lääketieteellinen diagnostiikka
QT

QT, Qt tai qt voi viitata jonkin seuraavista: * Qt, ohjelmistojen käyttöliittymäkirjasto ja kehitysympäristö * Qt Group, yritys, joka kehittää Qt-teknologiaa * QT-aika, yksi sydänsähkökäyrän osa * TAMPA, IATA-koodi QT, kolumbialainen lentoyhtiö * QT, QuickTrip, yhdysvaltalainen lähikauppaketju * QT, Quentin Tarantino, yhdysvaltalainen elokuvaohjaaja * QT, Quiet Trader, brittiläisen BAe 146 -lentokoneen rahtimalli * quart (lyh. qt.), tilavuuden yksiköitä brittiläisessä yksikköjärjestelmässä * quarter (lyh. qt.), massan yksiköitä brittiläisessä yksikköjärjestelmässä * QuickTime, Applen tiedostomuoto ja ohjelmisto
Pierutyyny

Pierutyyny on nykymuodossaan yleensä kumista valmistettu pilailuväline. Pierutyyny puhalletaan täyteen ilmaa ja pannaan sen jälkeen yleensä tuolille, johon pilailun kohteena oleva henkilö istuu. Tämän seurauksena pierutyyny aiheuttaa pierun kaltaisen äänen. Pierutyynyjä on paljon eri kokoisia ja jotkut pierutyynyt täyttyvät itsestään ja jotkut täytyy puhaltaa. Samankaltaisia tuotteita ovat muun muassa pieruspray ja pierukone joka toimii sähköllä. Luokka:Pilailuvälineet Luokka:Pieru
Gotse Deltšev

Gotse Deltšev () on kaupunki Bulgariassa. Gotse Deltševin asukasluku on 19 091 (2011) ja se sijaitsee Blagoevgradin alueella. Kaupunki nimettiin vuonna 1951 bulgarialaisen vallankumouksellisen Gotse Deltševin (1872–1903) mukaan. Aiempi nimi oli Nevrokop. Lähistöllä sijaitsee roomalaisten toisella vuosisadalla rakentaman linnoituksen rauniot. Gotse Deltševissä on umpirauhaskirurgiaan erikoistunut sairaala Simvol na nadaždata (Символ на надеждата), joka on perustettu saksalaisten evankelisluterilaisten kirkkojen avulla. ==Lähteet== == Aiheesta muualla == *Toivon kyltti-sairaalan kotisivut *Kuvia Gotse Deltševistä Luokka:Bulgarian kaupungit Luokka:Blagoevgradin alue
Live in Stockholm

Live in Stockholm (EMUS20045) on chicagolaisen Trouble-yhtyeen musiikki-DVD, joka taltioitiin yhtyeen klubikeikalla Tukholmassa marraskuussa 2003. DVD:n tuottivat Peter Anneroth ja Frank Eriksson. Live in Stockholmin julkaisi Escapi Music -levy-yhtiö 26. maaliskuuta 2006. Keikalla Trouble soittaa setin kenties arvostetuimpia kappaleitaan jokaiselta albumiltaan, jopa The Skullilta, jonka kappaleita yhtye ei juuri ole esittänyt livenä edes albumin ilmestymisen aikoihin. Jotkut ovat kritisoineet lavashow’ta minimalistiseksi ja Eric Wagnerin laulupuolta jokseenkin turhan hillityksi. Syyksi on arveltu sitä, että keikka on yhtyeen ensimmäinen sen jälkeen, kun se hajosi vuonna 1996. Kitaristien Rick Wartellin ja Bruce Franklinin taitavaa työskentelyä on puolestaan kehuttu. Keikkatallenteen ohjasi ja editoi Magnus Göthlund. Kuvaajina toimivat Jim Henneghan, Sven Ranelf, Joakim Gustafsson, Tom Peczynski ja Mikael Sandberg, joka kuvasi myös valokuvat. Tallenteen Dolby Digital 5.1 -stereoäänityksestä vastasi Andreas Bauman (Bauman Audio Media AB). Leif Edlingin tekemällä yli puolituntisella haastattelulla yhtye selventää historiaansa ja vastaa imagoaan, vaikutteitaan, sanoituksiaan, levy- yhtiökiistojaan, white metal -leimaansa, arkielämäänsä ja comebackiaan koskeviin kysymyksiin. __NOTOC__ ==Yhtyeen kokoonpano keikalla== *Eric Wagner - laulu *Bruce Franklin - kitara *Rick Wartell - kitara *Chuck Robinson - basso *Jeff Olsen - rummut ==Sisältö== ===Tukholman keikka (1:16:33)=== #"R.I.P." #"Come Touch the Sky" #"End of My Daze" #"Plastic Green Head" #"Fear" #"Memory's Garden" #"The Misery Shows (Act II)" #"Psalm 9" #"Run to the Light" #"All is Forgiven" #"Psychotic Reaction" #"The Skull" #"Revelation (Life or Death)" #"The Tempter" ===Extrat=== *Haastattelu (36:05) *Kuvagalleria ==Aiheesta muualla== *DVD:n arvio Noise.Fi-sivulla *DVD:n arvio Imperiumi.Netissä Luokka:Vuoden 2006 konserttitallenteet Luokka:Troublen albumit Luokka:Konserttielokuvat
Makrolidit

Makrolidit ovat monimutkaisia kemiallisia yhdisteitä, joille tyypillinen rakenneominaisuus on makrosyklinen laktonirengas, jossa hiiliatomeja on tyypillisesti 13-15\. Laktonirenkaaseen on liittyneenä yksi tai useampi sokerijohdannainen. Makrolidien on huomattu soveltuvan lääkinnälliseen käyttöön antibioottina, koska ne estävät bakteerien proteiinisynteesiä. Antibakteerista tehoa makrolideilla on muun muassa stafylokokkeja ja streptokokkeja vastaan, mutta tehoa on osoitettu myös klamydiaa, riketsiaa, mykoplasmaa ja jopa tuberkuloosia aiheuttavia mykobakteereja vastaan. Osa bakteereista kykenee kuitenkin muodostamaan resistenssin lääkettä kohtaan. Makrolideja käytetään ylempien ja alempien hengitysteiden infektioiden, kuten poskiontelotulehduksen, keuhkokuumeen ja keuhkoputkentulehduksen hoitoon. Niillä hoidetaan myös ihon ja pehmytkudosten infektioita. Makrolideilla on todettu vakavia yhteisvaikutuksia eräiden muiden lääkkeiden kanssa. Esimerkiksi antihistamiinina käytettävä terfenadiini saattaa makrolidien kanssa yhdessä aiheuttaa sydämen rytmihäiriöitä. Makrolidit kuuluvat anatomis- terapeuttis-kemiallisessa lääkeluokituksessa luokkaan J01FA. Makrolidien ryhmään kuuluvat muun muassa seuraavat lääkeaineet: *Erytromysiini, C37H67NO13, CAS-numero 114-07-8 *Spiramysiini, C43H73N2O14R, CAS-numero 8025-81-8 **Spiramysiini I, C43H74N2O14, CAS-numero 24916-50-5 **Spiramysiini II, C45H76N2O15, CAS-numero 24916-51-6 **Spiramysiini III, C46H78N2O15, CAS- numero 24916-52-7 *Midekamysiini, C41H67NO15, CAS-numero 35457-80-8 *Oleandomysiini, C35H61NO12, CAS-numero 3922-90-5 *Roksitromysiini, C41H76N2O15, CAS-numero 80214-83-1 *Josamysiini, C42H69NO15, CAS-numero 16846-24-5 *Troleandomysiini, C41H67NO15, CAS-numero 2751-09-9 *Klaritromysiini, C38H69NO13, CAS-numero 81103-11-9 *Atsitromysiini, C38H72N2O12, CAS-numero 83905-01-5 *Miokamysiini, C45H71NO17, CAS-numero 55881-07-7 *Rokitamysiini, C42H69NO15, CAS-numero 74014-51-0 *Diritromysiini, C42H78N2O14, CAS-numero 62013-04-1 *Fluritromysiini, C37H66FNO13, CAS-numero 82664-20-8 *Telitromysiini, C43H65N5O10, CAS-numero 191114-48-4 *Solitromysiini, C43H65FN6O10, CAS-numero 760981-83-7 == Lähteet == *Pharmaca Fennica 2007 == Aiheesta muualla == *Hannu Raunio, Kirsti Laitinen: Mikrobilääkkeiden yhteisvaikutukset – ovatko kaikki makrolidit samanlaisia ?, Suomen lääkärilehti 16 – 17/2003 (pdf) *Lääkealan turvallisuus- ja kehittämiskeskus (Fimea): ATC-luokitus, J01FA makrolidit *
Robert Mundell

Robert Alexander Mundell, CC (24. lokakuuta 1932 Kingston, Ontario – 4. huhtikuuta 2021 Siena, Toscana) oli kanadalainen ekonomisti. Mundell sai Nobelin taloustieteen palkinnon vuonna 1999. Hänen optimaalisia valuutta- alueita käsittelevät tutkimuksensa ovat vaikuttaneet muun muassa euron syntymiseen. Mundell toimi Columbian yliopiston professorina vuodesta 1974. Hän opiskeli UBC:ssä, MIT:ssä ja LSE:ssä. ==Lähteet== ==Aiheesta muualla== *Mundellin kotisivut *Mundell Columbian yliopiston sivuilla *Mundell Nobel- säätiön sivuilla * Luokka:Kanadalaiset taloustieteilijät Luokka:Nobelin taloustieteen palkinnon saajat Luokka:Companion of the Order of Canada Luokka:Vuonna 1932 syntyneet Luokka:Vuonna 2021 kuolleet
Vladimir Kuzin

Vladimir Semjonovitš Kuzin (, 15. heinäkuuta 1930 Lampožnja, Arkangelin alue, Neuvostoliitto – 5. lokakuuta 2007) oli venäläinen hiihtäjä, joka edusti Neuvostoliittoa 1950-luvulla. Hän urheili Leningrad Dynamo -urheiluseurassa. Cortina d'Ampezzon 1956 talviolympialaisissa hän saavutti kultamitalin 4 × 10 kilometrin viestissä ja sijoittui 30 kilometrin matkalla viidenneksi. Kuzinin parhaat saavutukset hiihdon maailmanmestaruuskilpailuista olivat kaksi kultaa (30 km, 50 km) ja hopea viestistä Falunissa 1954. Hän voitti 1954 Sverdlovskin hiihtokilpailujen 30 kilometrin kilpailun 10. tammikuuta ja sijoittui kaksi päivää myöhemmin 15 kilometrin kilpailuissa toiseksi. Kuzin voitti tammikuussa 1955 Moskovan kansainvälisen hiihtoviikon 15 kilometrin kilpailun. Seuraavassa kuussa hän jakoi Cortinan olympialaisten esikisojen 30 kilometrin hiihdon voiton Ruotsin Sixten Jernbergin kanssa. Uruheilu-ransa päätyttyä Vladimir Kuzin työskenteli Neuvostoliiton asevoimien hiihdon päävalmentajana sekä vuosina 1960-1964 ja 1970-1972 Neuvostoliiton hiihtomaajoukkueen päävalmentajana. Hän puolusti vuonna 1972 väitöskirjaansa biologisten tieteiden kandidaatiksi. Hänestä tuli NKP:n jäsen vuonna 1975. 1970-luvun puolivälissä hänestä tuli liikuntaan erikoistuneen armeijan tiedekunnan johtaja apulaisprofessorin nimikkeellä ja sotilasarvona everstiluutnantti. Kuzin palkittiin Leninin kunniamerkillä vuonna 1957. Vuonna 1970 Kuzinille myönnettiin opetuksessa ja tutkimuksessa tehdyn työn perusteella Neuvostoliiton arvostetun valmentajan kunniamerkki. Hän kuoli pitkälliseen sairauteen 77-vuotiaana. == Lähteet == == Aiheesta muualla == * Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Neuvostoliittolaiset maastohiihtovalmentajat Luokka:Neuvostoliittolaiset urheiluvaikuttajat Luokka:Neuvostoliittolaiset kommunistit Luokka:Neuvostoliittolaiset sotilaat Luokka:Vuonna 1930 syntyneet Luokka:Vuonna 2007 kuolleet
Systematic Chaos

Systematic Chaos on Dream Theaterin yhdeksäs studioalbumi, joka julkaistiin 5. kesäkuuta 2007. Albumi on yhtyeen ensimmäinen levy-yhtiö Roadrunner Recordsin kanssa. Tavallisen CD-painoksen lisäksi albumista julkaistiin myös DVD:n sisältävä erikoispainos. DVD sisältää 5.1-monikanavamiksauksen albumista sekä Mike Portnoyn ohjaaman dokumentin Chaos in Progress – The Making of Systematic Chaos. Albumin ensimmäinen single kappaleesta "Constant Motion" julkaistiin 27. huhtikuuta 2007, ja kappaleesta on kuvattu myös musiikkivideo. Keskeneräinen versio kappaleesta "The Dark Eternal Night" vuosi internetiin 28. huhtikuuta 2007, ja koko albumi vuodettiin 9. toukokuuta 2007. Kappale "Repentance" jatkaa "The Glass Prison" -kappaleen aloittanutta saagaa Mike Portnoyn taannoisesta alkoholiongelmasta. Kappale alkaa samoilla sanoilla, joilla Train of Thoughtin kappale "This Dying Soul" alkaa: "Hello, mirror, So glad to see you my friend, It´s been a while". == Kappaleet == # ::I. "Prelude" ::II. "Resurrection" # * # # # ::VIII. "Regret" ::IX. "Restitution" # * # # ::III. "Heretic" ::IV. "The Slaughter of the Damned" ::V. "The Reckoning" ::VI. "Salvation" === Kappaleiden työnimet === # Pumpkin' King (In The Presence Of Enemies) # Jetlag (Forsaken) # Korma Chameleon (Constant Motion) # N.A.D.S. (The Dark Eternal Night) # Fisheye (Repentance) # Carpet Babies (Prophets of War) # Shindler's Lisp (The Ministry of Lost Souls) == Kokoonpano == * James LaBrie – laulu * John Petrucci – kitarat, taustalaulu * Jordan Rudess – kosketinsoittimet, continuum * John Myung – basso * Mike Portnoy – rummut, lyömäsoittimet, taustalaulu == Lähteet == == Aiheesta muualla == * Dream Theater levy-yhtiö Roadrunner Recordsin sivustolla * * Systematic Chaos Discogsissa Luokka:Dream Theaterin albumit Luokka:Vuoden 2007 albumit
Yleisohjelma

Yleisohjelma on puolueen julkaisema perusasiakirja puolueen tavoitteista ja aatteellisista lähtökohdista. Usein myös puolueohjelmalla ja periaateohjelmalla tarkoitetaan samaa asiaa. Luokka:Puolueet
Falling into Infinity

__NOTOC__ Falling into Infinity on yhdysvaltalaisen metalliyhtyeen Dream Theaterin neljäs studioalbumi. Albumi oli ainoa studioalbumi kosketinsoittaja Derek Sherinianin kanssa. Silloinen levy-yhtiö Elektra Records painosti yhtyettä tekemään lyhyempiä radiokelpoisia kappaleita, mistä seurasi erimielisyyksiä; kitaristi John Petrucci suhtautui levy-yhtiön painostukseen myötämielisesti mutta rumpali Mike Portnoy vastusti sitä vahvasti. Kustannussyistä levy-yhtiö ei halunnut julkaista tupla-albumia joten levyltä jouduttiin karsimaan pois paljon materiaalia, niiden joukossa alkuperäinen "Metropolis Pt. 2" joka sittemmin laajennettiin kokonaiseksi albumiksi. Edellä mainitun instrumentaalinen demo sekä lukuisia muita pois jätettyjä kappaleita on julkaistu myöhemmin yhtyeen omilla bootlegeillä. Falling into Infinitya pidettiin ilmestyessään kaupallisena epäonnistumisena, joka ei radioystävällisemmästä suunnastaan huolimatta auttanut Dream Theateria menestymään. AllMusicin Jeremy Ulrey sanoi sitä "yhtyeen heikoimmaksi albumiksi debyytin jälkeenAllmusic review . Sitä on kutsuttu yhtyeen "kaikkein hankalimmaksi albumiksi", mikä johtui albumin tekemisessä tapahtuneesta luovasta jännitteestä ja ristiriidoista. Tämän takia yhtye vaati levy- yhtiötään olemaan puuttumatta albumiensa musiikilliseen suuntaan tulevaisuudessahttps://www.youtube.com/watch?v=LduXtT3edlI. Mike Portnoyn mukaan hän olisi tehnyt "kokonaan erilaisen albumin", jos Elektra Records, Kevin Shirley ja Desmond Child eivät olisi olleet mukana albumin tekemisessä. John Petrucci taas on suhtautunut albumiin päinvastaisesti, ja haastattelussa vuonna 2004 hän sanoi "Ehkä voisin vähän tarkentaa: mielestäni se on todella suuri väärinkäsitys. Levy-yhtiöllä ei ollut vaikutusta albumiin. Teimme sellaisen albumin, jollaisen halusimme tehdä." == Kappaleet == == Kokoonpano == * James LaBrie – laulu * John Myung – basso, Chapman Stick * John Petrucci – kitara, taustalaulu * Mike Portnoy – rummut, taustalaulu * Derek Sherinian – kosketinsoittimet, taustalaulu \+ * Doug Pinnick – taustalaulu kappaleessa "Lines in the Sand" == Arvostelut == * Allmusic: == Lähteet == == Aiheesta muualla == * * Falling into Infinity Discogsissa Luokka:Vuoden 1997 albumit Luokka:Dream Theaterin albumit
Live Scenes from New York

__NOTOC__ Live Scenes from New York on Dream Theaterin kolmesta CD:stä koostuva livealbumi, joka julkaistiin vuonna 2001. Albumin alkuperäisessä kansikuvassa oli yhtyeen alkuaikojen logoon viittaava palava omena, ja liekissä New Yorkin Twin Towers ja taivaanranta. Julkaisupäivänä tapahtuneiden terrori-iskujen vuoksi albumi vedettiin välittömästi pois myynnistä, ja julkaistiin myöhemmin uudelleen vaihdetulla kansikuvalla. == Kappaleet == === CD 1 === # # # # # # # # # # === CD 2 === # # # # # # # # # # === CD 3 === # # # # # == Arvostelut == * Allmusic: Allmusic review == Lähteet == == Aiheesta muualla == * * Live Scenes From New York Discogsissa Luokka:Vuoden 2001 konserttitallenteet Luokka:Dream Theaterin konserttitallenteet
Paulo Santos

Paulo Jorge da Silva dos Santos (s. 11. joulukuuta 1972) on portugalilainen jalkapallomaalivahti, joka urallaan pelasi useissa portugalilaisissa seurajoukkueissa. Portugalin maajoukkueessa hän pelasi yhden ottelun ja oli varamaalivahtina Saksan MM-kisoissa 2006. == Lähteet == Luokka:Portugalilaiset jalkapallomaalivahdit Luokka:Vuonna 1972 syntyneet Luokka:Elävät henkilöt
Arbetsgemenskapen Kyrklig Förnyelse

Arbetsgemenskapen Kyrklig Förnyelse on Ruotsin kirkossa toimiva korkeakirkollisen herätysliikkeen kattojärjestö. aKF on syntynyt Gunnar Rosendalin kirjan Kirkollinen uudistus inspiroimana ja se muodostui vähitellen jo kauan ennen virallista perustamistaan 1959. Paikallistasolla se muodostuu eri hiippakunnissa olevista paikallisosastoista. aKF järjestää joka vuosi elokuussa Uppsalassa kirkkopäivät, jotka ovat korkeakirkollisen liikkeen merkittävin vuosittainen tapahtuma. Se julkaisee myös päivien teemaan liittyvää vuosikirjaa. AKF:n korkeakirkolliset sisarjärjestöt ovat Church Union Englannissa, Bønne-og arbeidsfellesskapet Kirkelig Fornyelse Norjassa sekä Arbeitsgemeinschaft Kirchliche Erneuerung in der Evang.-Luth. Kirche in Bayern Saksassa. ==Aiheesta muualla== * arbetsgemenskapen Kyrklig Förnyelse Ruotsissa **Högkyrklig Spiritualitet * Bønne-og arbeidsfellesskapet Kirkelig Fornyelse Norjassa **Kirkelig Fornyelse - dokumentteja * Church Union Englannissa Luokka:Ruotsin kirkon herätysliikkeet
A Change of Seasons

A Change of Seasons on Dream Theater -yhtyeen julkaisema EP. Levy koostuu 23-minuuttisesta, seitsemänosaisesta nimikappaleesta sekä neljästä livenä äänitetystä cover-kappaleesta. == Kappaleet == == Triviaa == *"A Change of Seasons" -kappaleen oli alun perin tarkoitus tulla Images and Words -albumille, mutta levy-yhtiö hylkäsi idean kappaleen pituuden vuoksi. == Kokoonpano == * James LaBrie – laulu * John Myung – basso * John Petrucci – kitara * Mike Portnoy – rummut, lyömäsoittimet * Derek Sherinian – kosketinsoittimet == Lähteet == == Aiheesta muualla == * * A Change of Seasons Discogsissa Luokka:Vuoden 1995 EP:t Luokka:Dream Theaterin albumit
Live at Budokan (Dream Theaterin albumi)

__NOTOC__ Live at Budokan on Dream Theaterin Japanissa vuonna 2004 äänitetty live-julkaisu, joka julkaistiin CD- ja DVD-formaateissa. == CD == === Kappaleet === ==== CD 1 ==== # # # # # # ==== CD 2 ==== # # # # # # ==== CD 3 ==== # # # # # # == DVD == Julkaisun DVD-versio kuvattiin niin ikään Tokion Budokanissa. Settilista pyörii enimmäkseen Train of Thought -albumin ympärillä, mutta konsertissa esitettiin myös kappale(ita) yhtyeen ensimmäiseltä levyltä (osa Ytse Jam -kappaleesta Instrumedleyn aikana ja Only a Matter of Time). Ainoastaan Awake-albumilta ei kuulla yhtään kokonaista kappaletta (osa Erotomaniasta Instrumedleyn aikana). === Kappaleet === ==== DVD 1 ==== # # # # # # # # # # # # # # # # # # ==== DVD 2 ==== * "Riding the Train of Thought": Kiertuedokumentti Japanista * John Petrucci: Guitar Worldin haastattelu * Jordan Rudess: Keyboard Worldin haastattelu * Mike Portnoy: rumpusoolo * "The Dream Theater Chronicles 2004", kiertueella esitetty avajaisvideo * Instrumedley multi-angle == Kokoonpano == * James LaBrie – Laulu, lyömäsoitin * John Petrucci – kitara, taustalaulu * Jordan Rudess – kosketinsoitin * John Myung – basso, Chapman Stick * Mike Portnoy – rummut, taustalaulu == Lähteet == == Aiheesta muualla == * Train of Thought Discogsissa * Luokka:Vuoden 2004 konserttitallenteet Luokka:Konserttielokuvat Luokka:Dream Theaterin konserttitallenteet Luokka:Dream Theaterin DVD:t
Sellapan Ramanathan

Sellapan Ramanathan (; 3. heinäkuuta 1924 – 22. elokuuta 2016) oli singaporelainen poliitikko ja Singaporen kuudes presidentti. Hän oli Singaporen pisimpään hallinnut presidentti. Hänen edeltäjänsä oli Ong Teng Cheong. Tony Tan Keng Yam seurasi Ramanathania virassa 1. syyskuuta 2011 alkaen. Ramanathan oli tamilihindu. Lapsena hän asui Malesian Johorin osavaltiossa perheensä kanssa. Armeija oli käskenyt Ramanathanin isän malesialaiseen Muarin kaupunkiin työskentelemään asianajajan virkailijana kumiviljelmien hoidosta vastaavassa yrityksessä, mutta 1930-luvun lama ja kumin arvon romahdus syöksivät perheen vararikkoon. Ramanathanin isälle kertyi velkaa ja hän lopulta tappoi itsensä Ramanathanin ollessaan 8-vuotias. Ramanathan palasi syntymäpaikkaansa Singaporeen, jossa hän kävi koulua. Japanin miehityksen aikana Singaporessa Ramanathan työskenteli Japanin sotilaspoliisi kenpeitain palveluksessa kääntäjänä. Sodan päätyttyä hän suoritti toisen asteen koulutuksensa työn ohella itseopiskelun kautta. Hän pääsi sitten tuolloin Singaporessa sijainneeseen Malayan yliopistoon opiskelemaan yhteiskuntaoppia, ja hän valmistui vuonna 1954. Ramanathan aloitti uransa Singaporen valtion palveluksessa sosiaalityöntekijänä vuonna 1955. Hänet palkittiin kunniamerkillä vuonna 1964, 1967 ja 1974. Hän oli naimisissa bengali Urmila (Urmi) Nandeyn kanssa ja heillä oli tytär, poika ja kolme lastenlasta. == Lähteet == Luokka:Singaporen presidentit Luokka:Vuonna 1924 syntyneet Luokka:Vuonna 2016 kuolleet
Singlet 1993–1997

Singlet 1993–1997 on Apulannan ensimmäinen kokoelmalevy vuodelta 1998. Se sisältää yhtyeen singleillä ja EP:eillä julkaistua materiaalia. ==Sisältö== # Miks' ei uni tuu # Ahdistaa # Mä haluun vain rakastaa # Systeemi kusee # Elli # Etsitään # Perhosia masussa # Kelpaanhan, rakkaani? # Irrotetaan käsi # Silmämuna # Se johtuu geeneistä # Ohi on # Sellainen tyttö (aah...) # Ei ne voi sua määrätä # Ei jaksa naurattaa # Lupasit mulle # Poistuisitko mun elämästäni # S.S. Kerho # Veritahrat (english mix) # Mitä kuuluu # Anna mulle piiskaa # Kymmenen ylöspäin (live) # Mato # Lupasit mulle (akustinen demo) # En voi auttaa (akustinen demo) # Ahdistaa (live) # Mitä vaan # Jyvät # Liikaa # Ei tänään Kappaleet on julkaistu aikaisemmin seuraavilla EP:illä ja singleillä: * Levy-yhtiö 1993 * Mikä ihmeen Apulanta? * T.S. ♥ A.L. * Tuttu TV:stä * Hajonnut EP * Anna mulle piiskaa * Mato * Mitä vaan * Liikaa Luokka:Vuoden 1998 kokoelma-albumit Luokka:Apulannan albumit
Sepp Piontek

Sepp Piontek (s. 5. maaliskuuta 1940 Breslau) on saksalainen jalkapallovalmentaja ja entinen pelaaja. ==Ura== Piontek aloitti peliuransa VfL Germania Leerissä, josta siirtyi 1960 SV Werder Bremenin riveihin. Bremenissä Piontek pelasi 203 ottelua Bundesliigassa. Hän edusti myös Saksaa 8 A-maaottelussa. Piontek lopetti peliuransa 1971 ja ryhtyi valmentajaksi. Hän toimi Fortuna Düsseldorfin ja FC St. Paulin valmentajana sekä Haitin maajoukkuevalmentajana. 1979 Piontek ryhtyi valmentamaan Tanskan maajoukkuetta. Piontekin johdolla Tanska selviytyi ensimmäistä kertaa MM- kisoihin 1986. Piontek lopetti uransa Tanskan maajoukkueluotsina 1990 siirtyen vastaamaan Turkin maajoukkueen valmentamisesta. Jätettyään Turkin maajoukkueen 1993 Piontek on valmentanut tanskalaista Silkeborgia sekä Grönlannin jalkapallomaajoukkuetta. ===Meriitit pelaajana=== * Saksan mestaruus: 1965 * Saksan cup: 1961 ===Meriitit valmentajana=== * MM-kilpailut **2. kierros: 1986 * EM-kilpailut **1. kierros: 1988 Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1940 syntyneet Luokka:Elävät henkilöt
Apumekaanikko

Apumekaanikoksi kutsutaan Suomen Puolustusvoimissa palvelevaa Ilmavoimien teknillisen koulun lentoteknillisen aliupseerikurssin käynyttä varusmiestä tai reserviläistä. Apumekaanikon tehtäviin kuuluu lentokoneiden sekä helikoptereiden käyttöhuolto sekä osallistuminen laajempiin tarkastuksiin sekä huoltoihin. Osa apumekaanikoista voi erikoistua lentokoneiden aseistukseen. Apumekaanikkoja palvelee Ilmavoimien yksiköiden lisäksi myös niissä Maavoimien sekä Rajavartiolaitoksen yksiköissä, joissa harjoitetaan lentotoimintaa. Apumekaanikot toimivat kantahenkilökuntaan kuuluvan, lentokoneen vastaavan mekaanikon, valvonnassa. He saavat suorittaa itsenäisesti lentoa edeltävät tarkastukset sekä muun muuassa polttoaineen tankkauksen. He voivat myös osallistua valvottuna huoltotehtäviin. ==Aiheesta muualla== * Hävittäjä- ja helikopteriapumekaanikot – intti.fi * Ilmavoimien aliupseerikurssilta apumekaanikoksi – ilmavoimat.fi Luokka:Suomen puolustusvoimien koulutushaarat Luokka:Suomen ilmavoimat